|  |  |  |  |
| --- | --- | --- | --- |
|  |  | | |
|  | | | |
| **KAUNO MIESTO SAVIVALDYBĖS ADMINISTRACIJA**    Biudžetinė įstaiga, Laisvės al. 96, LT-44251 Kaunas, tel. (8 37) 42 26 31, faks. (8 37) 42 54 52, el. p. administracijos.direktorius@kaunas.lt, http://www.kaunas.lt. Duomenys kaupiami ir saugomi Juridinių asmenų registre, kodas 188764867 | | |
|  | |  |
| UAB „Stoties turgus“  el. p. direkcija@stotiesturgus.lt | |  |
| **RAŠTAS**  **DĖL KAUNO MIESTO SAVIVALDYBĖS LŪKESČIŲ UAB „STOTIES TURGUS“** | | |
| .................... Nr. ..................... | | |

Atsižvelgdamas į Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 „Dėl Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“, 9 punktą pateikiu Kauno miesto savivaldybės, UAB „Stoties turgus“ akcininkės, lūkesčių raštą 2019–2023 metams.

**Bendrovės veiklos kryptys:**

UAB „Stoties turgus“ (toliau – Bendrovė) pagrindinė veikla – prekybos organizavimas ir prekybos vietų nuoma mažmeninėms prekybos įmonėms ir individualiems prekiautojams, prisidedant prie Kauno miesto savivaldybės strateginio planavimo dokumentuose įvardinto tikslo „Darni miesto teritorijų plėtra, kokybiška gyvenamoji aplinka“ siekimo.

**Veiklos lūkesčiai ir vertinimas:**

1. Veiklos vystymas ir plėtra:

1.1. atnaujinti Bendrovei nuosavybės teise priklausančius statinius ir aplink juos esančią teritoriją M. K. Čiurlionio g. 25 B, Vytauto pr. 6B ir Šiaulių g. 48, siekiant prisidėti prie Kauno miesto centrinės dalies įvaizdžio gerinimo ir tapti patrauklia vieta prekybininkams ir pirkėjams;

1.2. pritraukti prekybininkus, užpildyti prekybos vietas, siekiant Bendrovės pagrindinės veikos pelningumo.

2. Grąža akcininkui

Visose Bendrovės veiklose turi būti siekiama pelno, ekonominio efektyvumo, verslo vertės augimo ir dividendų pajamingumo. Bendrovės Kauno miesto savivaldybei išmokama dividendų suma 2020-2022 metais turėtų siekti Kauno miesto savivaldybės administracijos direktoriaus   
2014 m. kovo 14 d. įsakymu Nr. A-709 „Dėl dividendų už Savivaldybei nuosavybės teise priklausančias bendrovių akcijas ir savivaldybės įmonių pelno įmokų“ nustatytą Bendrovės paskirstytinojo pelno procento rodiklį.

**Atskaitomybė**

Siekiant didinti Bendrovės veiklos skaidrumą, patrauklumą galimiems verslo partneriams, rengti ir skelbti išsamią ir operatyvią informaciją apie Bendrovės veiklą ir jos rezultatus Kauno miesto savivaldybės valdomų įmonių veiklos viešumo užtikrinimo tvarkos aprašo, patvirtinto Kauno miesto savivaldybės administracijos direktoriaus 2019 m. kovo 6 d. įsakymu Nr. A-853 „Dėl Kauno miesto savivaldybės valdomų įmonių veiklos viešumo užtikrinimo tvarkos aprašo patvirtinimo“, nustatyta tvarka.

**Kita informacija**

Atsižvelgiant į šio lūkesčių rašto turinį patikslinti UAB „Stoties turgus“ veiklos strategiją Kauno miesto savivaldybės valdomų įmonių strategijų sudarymo, atnaujinimo ir įgyvendinimo, pasiektų veikos tikslų atitikties joms nustatytiems veiklos tikslams vertinimo tvarkos aprašo, patvirtinto Kauno miesto savivaldybės tarybos 2018 m. birželio 26 d. sprendimu Nr. T-319, nustatyta tvarka.

|  |  |  |
| --- | --- | --- |
| Administracijos direktorius |  | Vilius Šiliauskas |

J. Miliauskienė, tel. 42 46 45, el. p. jolanta.miliauskiene@kaunas.lt